மலர்தூவ வாருங்கள்

"மலர்தூவ வாருங்கள்" என்ற பாடலானது 1993ம் ஆண்டு தியாகி திலீபனின் ஆறாம் ஆண்டு நினைவாக விடுதலைப் புலிகளின் கலைபண்பாட்டுக் கழகத்தினரால் வெளிவந்த "திலீபனின் கீதாஞ்சலி" என்னும் பாடல் தொகுப்பில் இடம்பெற்ற பாடலாகும். வீரமணி ஐயர் எழுதிய இப்பாடலை இசைவாணர் கண்ணனின் இசையில் திரு.குலசிங்கம் அவர்கள் பாடியுள்ளார். இப்பாடல் திலீபனின் நினைவாக எழுதப்பட்டதாயினும் ஒவ்வொரு மாவீரர்களின் மலர்வணக்கத்தின் போது ஒலிபரப்பாயிருந்தது. ஆனால் 1999க்கு பின்னர் இப்பாடலுக்குப் பதிலாக சூரியதேவனின் வேருகளே என்னும் பாடலை மாவீரர்களின் மலர்வணக்கத்தின் போது ஒலிபரப்புவது வழக்கத்தில் வந்துள்ளது.

 முழுப் பாடல் 
<blockquote>
பல்லவி
மலர்தூவ வாருங்கள் - தமிழ்
மரபோடு வழிபாடு செய்யும் நேரம் உளமார
அனுபல்லவி
இணையேதும் இல்லாத போராளி திலீபன் தன்
நினைவாக தமிழீழ நாடெங்கும் இவ் வேளை
சரணம்
தமிழ்மக்கள் துயில் நீங்க பூபாளம் இசைத்தான்
தார்மீக வெளிவேட முகத்திரைகள் கிழித்தான்
நினைவுக்கும் எட்டாத உண்ணா நோன்பிருந்தான்
நெஞ்சத்தில் எந்நாளும் இடமொன்று கண்டான்
ஆன்மீக பலமென்பது என்னென்று சொன்னான்
அசையாத மலையாக வானோக்கி நின்றான்
தான் மாள நேர்ந்தாலும் தமிழீழம் ஒன்றே
தன் தாகம் எனச் சொன்ன வேங்கை திலீபனுக்கு
வீதி பெருக்குங்கள் விளக்கேற்றி வையுங்கள்
வீரன் திலீபன் கதை எடுத்துச் சொல்லுங்கள்
அவன் பாதம் நடந்த தடம் பார்த்துச் செல்லுங்கள்
பாதிச்சுமை குறையும் பலிக்கும் தமிழீழம்
</blockquote>

 இவற்றையும் பார்க்க 
 சூரியதேவனின் வேருகளே

 மேற்கோள்கள் 


பகுப்பு:ஈழப் போராட்டப் பாடல்கள்